Komission asetus (ETY) N:o 3792/90, annettu 21 päivänä joulukuuta 1990, yksityisen varastoinnin tuen myöntämisen erityisedellytyksistä sianliha-alalla



Virallinen lehti nro L 365 , 28/12/1990 s. 0005 - 0007

Suomenk. erityispainos Alue 3 Nide 36 s. 0049

Ruotsink. erityispainos Alue 3 Nide 36 s. 0049



KOMISSION ASETUS (ETY) N:o 3792/90, annettu 21 päivänä joulukuuta 1990, yksityisen varastoinnin tuen myöntämisen erityisedellytyksistä sianliha-alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 3906/87(2), ja erityisesti sen 4 artiklan 6 kohdan, 5 artiklan 4 kohdan, 7 artiklan 2 kohdan ja 22 artiklan toisen kohdan, ottaa huomioon Saksan yhdistymisen johdosta toteutettavista siirtymätoimenpiteistä ja tarpeellisista mukautuksista maatalousalalla 4 päivänä joulukuuta 1990 annetun neuvoston asetuksen (ETY) N:o 3577/90(3) ja erityisesti sen 3 artiklan, sekä katsoo, että sianliha-alalla voidaan päättää interventiotoimenpiteistä silloin, kun yhteisön edustavilla markkinoilla teurastettujen sikojen keskihinta laskee alle 103 prosenttiin perushinnasta ja sen myös uskotaan jäävän tälle tasolle, markkinatilanteelle on ominaista hintojen aleneminen alle mainitun tason; tämä tilanne pysyy todennäköisesti ennallaan kausittaisen ja syklisen kehityksen vuoksi, on tarpeen toteuttaa interventiotoimenpiteitä; nämä toimenpiteet voidaan rajoittaa yksityisen varastoinnin tuen myöntämiseen, neuvoston asetuksen (ETY) N:o 2763/75(4) 3 artiklassa säädetään, että varastointiajan lyhentämisestä tai pidentämisestä voidaan päättää markkinatilanteen niin vaatiessa; komission asetuksen (ETY) N:o 3444/90(5) 9 artiklan 4 kohdassa säädetään mahdollisuudesta ennenaikaiseen varastosta poistoon vientitarkoituksiin, ja siitä että varastointiajan lyhentämiseen voi olla syynä myös sellainen ylivoimainen este, jota mainitun asetuksen 10 artiklassa tarkoitetaan; tämän vuoksi olisi vahvistettava tietyksi varastointiajaksi myönnettävän tuen määrän lisäksi myös lisättävät tai vähennettävät määrät tapauksissa, joissa tämä aika pitenee tai lyhenee, sopimusten teosta aiheutuvien hallinto- ja tarkastustehtävien helpottamiseksi näyttäisi suotavalta vahvistaa vähimmäismäärät, vakuus on vahvistettava tasolle, joka riittää velvoittamaan varastoijan sovittujen velvoitteiden suorittamiseen, on suotavaa jättää tästä asetuksesta hyötyvien ulkopuolelle tietyt vientiin tarkoitetut tuotteet, koska komissio on sallinut maksaa näille tuotteille vientituen täydennystä kansallisista rahastoista, ja sianlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1 Yksityisen varastoinnin tuen hakemukset voidaan jättää 7 päivästä tammikuuta 1991 asetuksen (ETY) N:o 3444/90 säännösten mukaisesti. Luettelo tuotteista, jotka voivat hyötyä siitä ja siihen liittyvä tuen määrä vahvistetaan liitteessä. 2 Jos varastointiaikaa pidennetään tai lyhennetään, tukien määrää mukautetaan vastaavasti. Pidennetyn tai lyhennetyn tuen määrä kuukautta tai päivää kohti vahvistetaan liitteessä olevissa 7 ja 8 sarakkeessa. 2 artikla Saksasta lähtöisin oleville tuotteille, jotka on tarkoitettu vietäviksi kolmansiin maihin, joille komissio on sallinut maksettavan vientituen täydennystä kansallisista rahastoista, ei voida hakea yksityisen varastoinnin tukea tämän asetuksen mukaisesti. Saksan on toteutettava tarvittavat toimenpiteet tämän säännöksen noudattamisen varmistamiseksi. 3 artikla Sopimus- ja tuotekohtaiset vähimmäismäärät ovat seuraavat: a) 10 tonnia luuttomille tuotteille; b) 15 tonnia kaikille muille tuotteille. 4 artikla Vakuus on 20 prosenttia liitteessä vahvistetuista tukien määristä. 5 artikla Poiketen asetuksen (ETY) N:o 3444/90 9 artiklan 4 kohdasta ruhojen ja puoliruhojen vähimmäismääräksi vahvistetaan 9 tonnia. 6 artikla Jäsenvaltioiden on ilmoitettava komissiolle kunkin viikon tiistaina ja torstaina ne tuotemäärät, joista on sopimuksen tekemiseksi jätetty hakemuksia edellisen ilmoituksen jälkeen, sanotun kuitenkaan rajoittamatta asetuksen (ETY) N:o 3444/90 15 artiklassa säädettyjen ilmoitusten soveltamista. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 282, 1.11.1975, s. 1 (2) EYVL N:o L 370, 30.12.1987, s. 11 (3) EYVL N:o L 353, 17.12.1990, s. 23 (4) EYVL N:o L 282, 1.11.1975, s. 19 (5) EYVL N:o L 333, 30.11.1990, s. 22 LIITE >TAULUKON PAIKKA>